b'\n_START_ARTICLE_\nVille Vallaton iskee j\xc3\xa4lleen\n_START_SECTION_\nJuoni\n_START_PARAGRAPH_\nYrj\xc3\xb6 Karjunen (Don Rickles) her\xc3\xa4\xc3\xa4 uuteen p\xc3\xa4iv\xc3\xa4\xc3\xa4n pirte\xc3\xa4n\xc3\xa4, onhan h\xc3\xa4nen syntym\xc3\xa4p\xc3\xa4iv\xc3\xa4ns\xc3\xa4. Martta (Betty White) on her\xc3\xa4nnyt jo aikaisin valmistelemaan syntym\xc3\xa4p\xc3\xa4iv\xc3\xa4kakkua. Yrj\xc3\xb6 k\xc3\xa4y aamupesulle ja muistuttaa Martalle, ettei kukaan saa h\xc3\xa4irit\xc3\xa4 h\xc3\xa4nt\xc3\xa4. Ville (Justin Cooper) omassa majassaan huomaa itsetekem\xc3\xa4st\xc3\xa4\xc3\xa4n kalenterista, ett\xc3\xa4 on Yrj\xc3\xb6-sed\xc3\xa4n syntym\xc3\xa4p\xc3\xa4iv\xc3\xa4. Ville miettii, antaako lahjaksi ihanan ja limaisen sammakon vai liskon. "Antaa Yrj\xc3\xb6n valita", tuumaa Ville ja lastaa kaikki \xc3\xb6t\xc3\xb6k\xc3\xa4t ja matelijat k\xc3\xa4rryyns\xc3\xa4. Ville raahaa k\xc3\xa4rryn Karjusille sis\xc3\xa4lle portaita yl\xc3\xb6s Yrj\xc3\xb6n huoneeseen. Ville kuulee Yrj\xc3\xb6n olevan aamupesulla viereisess\xc3\xa4 kylpyhuoneessa. H\xc3\xa4n p\xc3\xa4\xc3\xa4tt\xc3\xa4\xc3\xa4 asetella kaikkien \xc3\xb6t\xc3\xb6k\xc3\xb6iden ja matelijoiden purkit lattialle ja kurkkaa uudestaan kylpyhuoneen ovesta onko Yrj\xc3\xb6 jo tulossa. Villen huomaamatta Sammakko p\xc3\xa4\xc3\xa4se pois purkista ja p\xc3\xa4\xc3\xa4se livahtamaan kylpyhuoneeseen ja hypp\xc3\xa4\xc3\xa4 suoraan ammeeseen. Yrj\xc3\xb6 nousee nopeasti ammeesta huomattuaan sammakon ja pukee pyyhkeen lantiolle, mutta jokin osui h\xc3\xa4nen k\xc3\xa4teens\xc3\xa4. Lisko oli kiivennyt pyyhkeeseen, jolloin Yrj\xc3\xb6 kaatuu suoraan ammeeseen. Noustuaan yl\xc3\xb6s pukee h\xc3\xa4n kylpytakin ja l\xc3\xb6yt\xc3\xa4\xc3\xa4 sen taskusta hiiren, jolla on siev\xc3\xa4 rusetti. Yrj\xc3\xb6 marssii ulos kylpyhuoneesta "Ville!" huutaen. Yrj\xc3\xb6-set\xc3\xa4 komentaa Ville\xc3\xa4 l\xc3\xa4htem\xc3\xa4\xc3\xa4n heti pois, jolloin lisko puraisee h\xc3\xa4nt\xc3\xa4 varpaaseen ja Yrj\xc3\xb6 kaatuu suoraan Villen k\xc3\xa4rryihin. K\xc3\xa4rryt l\xc3\xa4htev\xc3\xa4t liukumaan ovesta ulos. Juuri ennen rappusia Yrj\xc3\xb6 saa kaiteesta kiinni, mutta ampiainen pist\xc3\xa4\xc3\xa4 h\xc3\xa4nt\xc3\xa4 k\xc3\xa4teen ja Yrj\xc3\xb6 rymistelee suoraan rappuset alas. Martta kiiruhtaa katsomaan mit\xc3\xa4 on tekeill\xc3\xa4 ja s\xc3\xa4ik\xc3\xa4ht\xc3\xa4\xc3\xa4 \xc3\xb6t\xc3\xb6k\xc3\xb6it\xc3\xa4 ja matelijoita, jolloin kakku h\xc3\xa4nen k\xc3\xa4sist\xc3\xa4\xc3\xa4n lent\xc3\xa4\xc3\xa4 suoraan Yrj\xc3\xb6n naamalle. Taas Ville juoksee Yrj\xc3\xb6n huudot per\xc3\xa4ss\xc3\xa4._NEWLINE_Villen vaari (George Kennedy) saapuu uudella avoautolla Vallattomien pihaan ja ilmoittaa myyneens\xc3\xa4 asuntoautonsa ja j\xc3\xa4\xc3\xa4v\xc3\xa4ns\xc3\xa4 asumaan Vallattomien luokse. Yrj\xc3\xb6 ilahtuu, kun kuulee vaarin olevan Villen seurassa ja istuu rauhassa Martan kanssa terassilla. Vaari ja Ville l\xc3\xa4htev\xc3\xa4t palokuntajuhliin, samoin Karjuset kuultuaan Villen vaarin olevan merenneitona. Juhlissa Yrj\xc3\xb6 tapaa vetre\xc3\xa4n ja hyv\xc3\xa4kuntoisen vanhuksen. Yrj\xc3\xb6 kiinnostuu heti, kuinka vanhus voi olla niin ketter\xc3\xa4 ja voimissaan. H\xc3\xa4n tapaa Professorin (Brian Doyle-Murray), joka ilmoittaa kyseisen vanhuksen olevan vasta koekaniini ja ilmoittaa tutkimuksen valmistuvan 5\xe2\x80\x9310 vuodessa. Vanhus muistuttaa professorille, ettei Yrj\xc3\xb6ll\xc3\xa4 ole aikaa odottaa tutkimuksen valmistumista. Professori ilmoittaa tutkimuksen maksavan 10\xc2\xa0000 dollarin verran. Yrj\xc3\xb6 j\xc3\xa4\xc3\xa4 miettim\xc3\xa4\xc3\xa4n asiaa juhlien ajaksi ja rev\xc3\xa4ytetty\xc3\xa4\xc3\xa4n sel\xc3\xa4n tanssissa Villen vaaria vastaan ilmoittaa h\xc3\xa4n olevansa valmis kokeeseen. Yrj\xc3\xb6n l\xc3\xa4hdetty\xc3\xa4 astuvat professori ja vanhus autoon ja nauravat, kuinka helposti saivat Yrj\xc3\xb6n uskomaan. Vanhus ottaa pois naamarin ja tekohampaat, mink\xc3\xa4 alta paljastuu Professorin apuri Sylvester (Scot Thompson\'Carrot Top\')._NEWLINE_Kaikin tavoin yritt\xc3\xa4v\xc3\xa4t professori ja h\xc3\xa4nen apurinsa nyht\xc3\xa4\xc3\xa4 rahaa Yrj\xc3\xb6lt\xc3\xa4, milloin juurella, nuorennuskoneella tai talon remontilla. Aina on joku, joka tuhoaa heid\xc3\xa4n katalat suunnitelmansa: Ville'